text: [{"text_idx": "#000003", "text": "\u2018Odeeffannoowwan qormaatni biyyaalessaa kutaa 12ffaa hatamuu himan soba\u2019 Ministeera Barnootaa"}, {"text_idx": "#000004", "text": "Odeeffannoowwan qormaatni biyyaalessaa kutaa 12ffaa har\u2019a kennamuu eegale hatamee bahu himan miidiyaalee hawaasaa irratti qoodamaa jiraachuu ilaallee jirra."}, {"text_idx": "#000005", "text": "Odeeffannoowwan kun guyyaa tokko dura keessattuu Feesbuukii irratti qoodamuu kan eegalan yemmuu ta\u2019u, fayyadamtootni miidiyaalee hawaasaa tokko tokko yaaddoo isaanii ibsachaa akka jiranis hubachuu dandeenyerra."}, {"text_idx": "#000006", "text": "Fuulawwan Feesbuukii odeeffannoo kana qoodan keessaa tokko immoo fuula Feesbuukii \u2018SBO Press\u2019 jedhamufi hordoftoota kuma 15 ol qabudha."}, {"text_idx": "#000007", "text": "Odeeffannoon fuula kana irratti maxxanfame \u201cQormaanni biyyoolessaa guyyaa borii irraa eegalee kennamuuf deemu Naannoo Amaaraatti har\u2019a tola raabsamaa jira jedhan. Naannoo Benishaangulgumizitti immoo suuqiirraa 300n gurguramaa jira jedhan\u201d jedha."}, {"text_idx": "#000008", "text": "Barreeffama kana walin suuraan waraqaa qormaataas kan maxxanfame yemmuu ta\u2019u barri qormaataa irra jiru garuu kan hin dubbifamnedha."}, {"text_idx": "#000009", "text": "Odeeffannoo kana fayyadamtootni Feesbuukii 67 deebisanii kan qoodan yemmuu ta\u2019u, 70 kan ta\u2019an immoo yaada isaanii jalatti barreessaniiru."}, {"text_idx": "#000012", "text": "Waggoota muraasaa as tibba qormaataatti odeeffannoowwan sobaa \u2018qormaatni hatamee baheera\u2019 jedhan irra deddeebiin yeroo qoodaman arguun baramaa ta\u2019eera."}, {"text_idx": "#000013", "text": "Kana malees Itoophiyaa keessatti tibba qormaataatti yaaddoo hatamuu qormaataan walqabatee miidiyaalee hawaasaarratti uggurri kaa\u2019amaa tureera."}, {"text_idx": "#000014", "text": "Guyyaa har\u2019aas naannoo walakkeessa guyyaarraa eegalee mosaajii tajaajila ergaa saffisaa daddabarsuu laatu Telegram irratti uggurri kaa\u2019amuusaa hubanneerra."}, {"text_idx": "#000015", "text": "Gama biraatiin qormaatni biyyaalessaa kutaa 12ffaa har\u2019a kennamuu kan eegale yemmuu ta\u2019u, qormaatichi guutuu biyyattiitti bifa icciittii fi nageenyi isaa eegameen kennamaa jiraachuu Daayrektarri Olaanaan Madaallii Barnootaafi Tajaajila Qormaata Dr. Isheetuu Kabbada dubbachuu isaanii Ministeerri Barnootaa fuula Feesbuukii isaarratti odeeffannoo qoodeera."}, {"text_idx": "#000016", "text": "\u12c8\u1245\u1273\u12ca \u1218\u1228\u1303\u12ce\u127d\u1295 \u1240\u1325\u1273 \u1260\u12a2\u121c\u120d\u12ce \u1208\u121b\u130d\u1298\u1275 \u12ed\u1218\u12dd\u1308\u1261"}, {"text_idx": "#000017", "text": "\u12eb\u1240\u1228\u1261\u1275\u1295 \u12e8\u130d\u120d \u1218\u1228\u1303 \u1260\u130d\u120b\u12ca \u1218\u1218\u122a\u12eb\u127d\u1295 \u1218\u1220\u1228\u1275 \u12a5\u1295\u1320\u1265\u1243\u1208\u1295::"}, {"text_idx": "#000018", "text": "Ispeen keessatti suuraawwan daa\u2019imman qullaa hubannoo namtolchee (AI) fayyadamuun hojjetaman rifaatuu uuman\nOdeeffannoon sobaa fi dogongoraa guddina sirna dimokiraasii Gaanaaf yaaddoo uumera jedhame\nSuuraan hiriira magaalaa Ambootti taasifame agarsiisa jechuun qoodamaa jiru dogongora\nDandeettii itti fayyadama miidiyaa fi gahee tamsa\u2019ina odeeffannoo sobaa ittisuu keessatti qabu"}, {"text_idx": "#000020", "text": "Odeeffannoon sobaa fi dogongoraa guddina sirna dimokiraasii Gaanaaf yaaddoo uumera jedhame"}, {"text_idx": "#000021", "text": "Suuraan hiriira magaalaa Ambootti taasifame agarsiisa jechuun qoodamaa jiru dogongora"}, {"text_idx": "#000022", "text": "Dandeettii itti fayyadama miidiyaa fi gahee tamsa\u2019ina odeeffannoo sobaa ittisuu keessatti qabu"}, {"text_idx": "#000023", "text": "\u1260\u121b\u1285\u1260\u122b\u12ca \u12a0\u12cd\u1273\u1228 \u1218\u1228\u1266\u127b\u127d\u1295 \u12ed\u12a8\u1270\u1209\u1295"}]